Kino Toplice

mali FILMSKI KLUB: IZVRNUTO OBRNUTO 2
2024-06-15 19:30 - 20:15 (Europe/Zagreb) | Kino Toplice, Ulica Ljudevita Gaja 27, Krapinske Toplice, Croatia (Local Name: Hrvatska)
mali FILMSKI KLUB zamišljen je kao radionica za djecu i mlade na kojoj razgovaramo, učimo, crtamo i pišemo o filmu koji smo zajedno odgledali u Kinu Toplice. Nakon uspješne radionice malog FILMSKOG KLUBA na temu GARFIELDA, nastavljamo s filmom IZVRNUTO OBRNUTO 2.
Ulaz na radionics je besplatan za sve polaznike, a prijavljujete se prilikom kupnje ulaznice za film IZVRNUTO OBRNUTO 2 koji je na rasporedu 15.6. od 18:00 sati. Radionica slijedi nakon filma i traje 45 minuta. Vode je Katarina Lukec i Edi Erceg.

IZVRNUTO OBRNUTO 2 (SINK) + Mali filmski klub
2024-06-15 18:00 - 19:30
Emocije Sreća, Strah, Tuga, Ljutnja i Gađenje imaju novog posla u Rileyinom umu. Dok su se u prvom nastavku morale nositi s privikavanjem na novu okolinu zbog selidbe u novi grad, sada dobivaju društvo novih emocija jer Riley ipak odrasta u mladu djevojku. Tinejdžerske godine znaju biti emotivno jako zahtjevne. Izvrnuto obrnuto 2 je nastavak velikog hita studija Disney i Pixar iz 2015. godine u kojem smo upoznali djevojčicu Riley i njezinih pet emocija. U nastavku Riley slavi 13. rođendan i stiže jedna sasvim nova emocija!
NAKON FILMA MLADI GLEDATELJI POZVANI SU PRIDRUŽITI SE MALOM FILMSKO KLUBU NA KOJEM UČIMO, PIŠEMO, CRTAMO I RAZGOVARAMO O FILMU.
animirani
žanr: komedija, avantura
trajanje: 96 min

FILMSKI POP UP: MOJ KINOHIT
2024-06-15 10:00 - 13:00
RADIONICA: MOJ KINOHIT 15.6.2024. 10:00 – 13:00 sati

Bavit ćemo se filmskim žanrovima: hororom, komedijom, znanstvenom fantastikom, akcijom, trilerom. Proučit ćemo glavne značajke žanrova te kreirati po jednu scenu/kadar iz tri odabrana žanra. Koristit ćemo dodatnu rasvjetu i kostime, objektive i rekvizitu kako bismo što vjernije uprizorili atmosferu scene, a polaznici će se izmjenjivati u ulozi glumaca, redatelja, rekvizitera, scenografa, snimatelja itd.
O prethodnim radionicama čitajte ovdje.
Broj mjesta je ograničen. Prijaviti se još možete putem OBRASCA.

DJEVOJČICA I JAGUAR
2024-06-08 18:00 - 19:30
Djevojčica i jaguar nova je obiteljska avantura koja će pokazati sve ljepote Amazonije, ali i njenu mračnu stranu za koju su zaslužni ljudi.
Odrastanje u amazonskoj prašumi Autumn je donijelo posebno prijateljstvo – izgubljeno mladunče jaguara po imenu Hope. Kada tragičan događaj prisili Autumn da napusti Hope i ode u nepoznati svijet New Yorka, ona godinama sanja o povratku u prašumu i svojoj prijateljici. S 14 godina i nakon što se navikla na gradski život, Autumn otkriva da je njeno selo iz djetinjstva pod prijetnjom trgovaca životinjama i odlučuje da se mora vratiti u Amazonu svom voljenom jaguaru. Anja – Autumnina simpatično nespretna profesorica biologije bezuspješno je pokušava odgovoriti od ovog nepromišljenog plana. Uz Anju, Autumn kreće na putovanje kako bi se ponovno ujedinila s Hope i spasila je od onih koji žele uništiti prašumu i njezin životinjski svijet.
Avantura u dubokoj amazonskoj prašumi Francuski redatelj Gilles de Maistre i scenaristica Prune se nakon velikih uspjeha na zajedničkim projektima Mia i bijeli lav (Mia et le lion blanc, 2019.) i Vuk i lav (Le loup et le lion, 2021.) vraćaju s novim filmom za cijelu obitelj koji je gozba za oči i hrana za dušu.

FILMSKI POP UP: KINO EKSPERIMENT
2024-06-08 10:00 - 13:00
RADIONICA: KINO ESKPERIMENT 8.6.2024. 10:00 – 13:00 sati

Zašto je baš fora imati svoj jedinstveni pogled te kako isti prizor možemo ispričati na različite načine? Posvetit ćemo se različitim autorskim pristupima istom prizoru: ulasku u kino i gledanju filma. Kreirat ćemo različite likove i situacije, izvlačiti papiriće s preprekama, crtati storyboard, a potom snimiti početni prizor kroz pogled svakog od polaznika koji su pritom ispred i iza kamere kao redatelji, glumci, snimatelji, klaper, tonci.
O prethodnim radionicama čitajte ovdje.
Broj mjesta je ograničen. Prijaviti se još možete putem OBRASCA.

Izazivači
2024-06-01 20:15 - 22:30
Romantična drama “Izazivači” novi je film talijanskog redatelja Luce Guadagnina (“Skrivena ljubav”) u kojem glavnu ulogu ima jedna od najtraženijih holivudskih glumica – Zendaya. Tashi, bivša teniska zvijezda u središtu je ljubavnog trokuta u kojem su dva najbolja prijatelja Art i Patrick čije rivalstvo u borbi za Tashinom naklonošću prelazi i na sportski teren. Tashi postaje trenerica svog supruga Arta kako bi prekinuo niz poraza, a za uspjeh na Grand Slam turnirima, tjera ga da igra na turniru niže razine tzv. Challenger, gdje će se suočiti s rivalom Patrickom.

NERAZDVOJNI - SINK
2024-06-01 18:00 - 19:35
Od scenarista velikog hita „Priča o igračkama” dolazi zabavna avantura dva nerazdvojna prijatelja, napuštenog plišanog medvjedića i lutka beskrajne mašte.
Kada se u starom kazalištu u parku ugase svjetla, lutke ožive. Među njima je Don, koji je umoran od toga da svaki dan glumi budalu. Sanja o tome da napokon postane pravi heroj i hrabro odlučuje otići iz kazališta i krene u otkrivanje velikog svijeta i vlastitog života! Na tom putovanju susreće Doggie Dog-a, napuštenu plišanu igračku koja želi postati rap zvijezda. To je početak velike avanture i prijateljstva koje će njihove snove pretvoriti u stvarnost i dokazati da čak i oni najmanji mogu odigrati herojske uloge!
Žanr: animirani
Režija: Jérémie Degruson
Trajanje: 85 min

FURIOSA: POBJEŠNJELI MAX SAGA
2024-05-25 19:15 - 21:50
Anya Taylor-Joy i Chris Hemsworth glavne su zvijezde filma “Furiosa: Pobješnjeli Max Saga”, filmskog remek-djela dobitnika Oscara, genijalnog redatelja Georgea Millera, a u filmu glume još Alyla Browne i Tom Burke. Radi se o dugoočekivanom povratku u ikonični distopijski svijet koji je stvorio prije više od 30 godina s kultnim filmovima “Mad Max“.
Miller sada okreće stranicu s potpuno novom, samostalnom akcijskom avanturom koja će otkriti podrijetlo moćnog lika iz višestruko nagrađivanog globalnog hita “Pobješnjeli Max: Divlja cesta”.
Dok se svijet raspadao, mladu Furiosu otimaju i ona pada u ruke horde predvođene Gospodarom Dementusom. Prolazeći kroz pustoš, nailaze na naselje Citadela kojom vlada Besmrtni Joe. Dok se dva tirana bore za dominaciju, Furiosa mora preživjeti mnoge izazove i sukobe u pustoši i pronaći svoj put kući.
Žanr: akcija, SF
Trajanje: 150 min
Režija: George Miller

GARFIELD - SINK
2024-05-25 17:00 - 18:40
Garfield, serija stripova, film, crtić i još ponešto o lijenom mačku i lazanjama, dobila je svoj animirani film. Nakon što se njegov divni, lagodni i siti život s Jonom i Odiejem potpuno promijeni dolaskom Garfieldovog oca Vica, Garfield će morati na avanturu koja će ga naučiti nečemu neočekivanom…
Najsimpatičniji mrgud, najdraži ljenivac i najslađa mačka na svijetu – kultni Garfield uskoro vas čeka na velikom platnu!
Žanr: animirani, komedija, obiteljski
Trajanje: 100 min
Režija: Mark Dindal

SAVRŠENI DANI
2024-05-18 20:15 - 22:20
Novo remek-djelo velikog njemačkog redatelja Wima Wendersa nominirano je za nagradu Oscar u kategoriji najboljeg međunarodnog filma te je dobitnik dviju nagrada na Cannes Film Festivalu, one za najboljeg glumca i nagrade ekumenskog žirija.
Radnja filma “Savršeni dani” prati Hirayamu koji naizgled uživa u svom jednostavnom životu čistača javnih zahoda u Tokiju. Pored njegove savršeno strukturirane radne svakodnevice on uživa u slušanju glazbe i čitanju knjiga. Također voli drveće koje redovito fotografira. Međutim, nekoliko neočekivanih susreta polagano će započeti razotkrivati njegovu prošlost. Wendersov najnoviji film duboko je dirljiv i poetičan prikaz ljepote svakodnevnog svijeta koji nas okružuje…
Žanr: drama
Trajanje: 123
Režija: Wim Wenders

IMAGINARNI PRIJATELJI - SINK
2024-05-18 18:00 - 19:55
„Imaginarni prijatelji” filmska je čarolija za sve uzraste, a u središtu zbivanja je djevojčica Bea koja otkriva svoju nevjerojatnu moć – vidi imaginarne prijatelje svih ljudi. Otkrijte kako će iskoristiti tu moć u misiji ponovnog povezivanja djece s njihovim zaboravljenim imaginarnih prijatelja.
U filmu glume Ryan Reynolds, John Krasinski, Cailey Fleming, Fiona Shaw, a u originalnoj verziji imaginarnim prijateljima glasove su posudili Phoebe Waller-Bridge, Louis Gossett Jr. i Steve Carell, zajedno s mnogim drugima. Glavne uloge hrvatske verzije filma sinkroniziraliu su Fabijan Pavao Medvešek kao Calvina, Rina Zoja Radmilov kao djevojčica Bea, Rene Bitorajac kao Plavi, a Ronald Žlabur Bein tata. Ostale glasove posudili su i Jan Kerekeš, Mario Petreković, Jadranka Đokić, Natko Beck, Miach, Lela Margetić, Pero Juričić i ostali.
Žanr: obiteljski
Trajanje: 108 min
Režija: John Krasinski

PLANET MAJMUNA: NOVO KRALJEVSTVO
2024-05-11 20:15 - 22:40
Iznimno uspješna filmska franšiza izvorno je temeljena na romanu Pierrea Boullea, a originalni je film “Planet majmuna” objavljen davne 1968. godine. Novu popularnost je stekla s posljednja tri filma koji su se pokazali kao odlične ratne avanture. Redatelj Wes Ball udahnuo je novi život globalnoj, epskoj franšizi koja se odvija nakon Cezarove vladavine nekoliko generacija u budućnosti, u kojoj su majmuni dominantna vrsta koja živi skladno, dok je ljudska vrsta svedena na život u sjeni. Dok novi tiranski vođa majmuna gradi svoje carstvo, jedan mladi majmun odlučuje se na mučno putovanje koje će ga natjerati da preispita sve što je znao o prošlosti i donese odluke koje će definirati budućnost njegove vrste, i ljudske također.
Žanr: akcija, SF
Trajanje: 145 min
Režija: Wes Ball
Glume: Owen Teague, William H. Macy, Kevin Durand, Freya Allan, Peter Macon

VLAK BEZ VOZNOG REDA
2024-05-11 18:00 - 20:00
“Vlak bez voznog reda” debitantski je film nedavno preminulog redatelja Veljka Bulajića. To je bio prvi hrvatski film koji je igrao u glavnoj konkurenciji filmskog festivala u Cannesu. Na Pulskom filmskom festivalu osvojio je nagrade za najbolji film, scenarij i sporednu mušku ulogu (Milan Milošević) te nagradu žirija jugoslavenske filmske kritike i nagradu publike Jelen.
U proljeće 1946. u Jugoslaviji se organiziraju velike migracije stanovništva iz pasivnih krševitih dinarskih
krajeva u plodne panonske ravnice Slavonije, Baranje, Srijema, Vojvodine. Vlakovima se preseljavaju cijela sela pa tako i stanovnici sela Dolac u Dalmatinskoj zagori, koji su dobili zemlju i kuće u baranjskom selu Topolovu. Na čelu dolačke seobe je predsjednik seoskog odbora, prvoborac Lovre, kojem se sviđa udovica Ike. U seobu su krenula i Lovrina braća Duje i mladi Periša zvan Pešo. Tu je i Pešin ratni sudrug, mornar Nikolica kojem se također sviđa Ike. Na putu se Pešo zaljubi u Danu, djevojku iz susjednog sela, ne znajući da je ona već obećana za ženu sinu baranjskog gazde…
Film se prikazuje u sklopu programa Mjesec našeg filma (Hrvatski audiovizualni centar)
Žanr: drama
Trajanje: 119 min
Režija: Veljko Bulajić
Glume: Stojan Aranđelović (Lovre Brikota), Olivera Marković (Ike), Ivica Pajer (Nikolica), Milan Milošević (Periša), Inge Ilin (Dana), Ljiljana Vajler (Antina supruga), Bata Živojinović (Ante)

KASKADER
2024-05-04 20:15 - 22:21
Kaskader, novi film Davida Leitcha (i sam je radio kao kaskader), spaja zvijezde prošloljetnih hitova Barbie i Oppenheimer – Ryana Goslinga i Emily Blunt.
U ovom akcijskom filmu Ryan Gosling u ulozi je Colta Seaversa, bivšeg vrhunskog kaskadera koji više ne može parirati mlađim kolegama, a oporavlja se od nesreće u kojoj je gotovo izgubio život. Kad ga zamole da se uključi u filmski projekt svoje bivše djevojke Jody Moreno (Emily Blunt), vraća se u akciju. Kako nevolja nikad ne dolazi sama, osim što radi za bivšu djevojku, nestaje glavni glumac u filmu pa Colt sve vještine koje koristi na setu koristi i kako bi ga pronašao. Kaskader snimljen je prema istoimenoj seriji iz ’80-ih godina prošlog stoljeća koju je kreirao Glen A. Larson.
Žanr: akcija, komedija
Režija: David Leitch
Trajanje: 126 min

PRISCILLA
2024-05-04 18:00 - 20:00
Kad tinejdžerica Priscilla Beaulieu upozna Elvisa Presleyja na jednoj zabavi čovjek koji je već u tom trenutku najveća moguća rock’n’roll superzvijezda u privatnim trenucima potpuno neočekivano postaje netko drugi: zaljubljen, saveznik u usamljenosti i ranjiv najbolji prijatelj. Kroz Priscilline oči, scenaristica i redateljica Sofia Coppola predstavlja nam do danas neviđenu stranu velikog američkog glazbenog mita kroz odnos Elvisa i Priscille te njihov turbulentan brak, od njemačke vojne baze do Gracelanda, njegovog imanja iz snova u ovom duboko dirljivom i zanosno detaljnom portretu o ljubavi, fantaziji i slavi.
Žanr: biografski, drama, glazbeni
Trajanje: 113 min
Režija: Sofia Coppola
Glume: Caillee Spaeny, Jacob Elordi, Ari Cohen

ISTJERIVAČI DUHOVA: LEDENA PRIJETNJA
2024-04-27 19:00 - 21:00
Temeljeno na filmu “Istjerivači duhova” iz 1984.
U filmu Istjerivači duhova: Ledena prijetnja, Spengler obitelj vraća se tamo odakle je sve počelo – kultni vatrogasni dom u New Yorku – kako bi se udružili s izvornim Istjerivačima duhova, koji su razvili tajni istraživački laboratorij kako bi hvatanje duhova doveli na novu razinu. Ali kada otkriće drevnog artefakta oslobodi zlu silu, novi i stari Istjerivači duhova moraju udružiti snage kako bi zaštitili svoj dom i spasili svijet od drugog ledenog doba.
ŽANR: avantura
TRAJANJE: 125 min.
REŽIJA: Gil Kenan
GLUME: Paul Rudd, Carrie Coon, Finn Wolfhard, Mckenna Grace, Kumail Nanjiani, Patton Oswalt , Celeste O’Connor, Logan Kim, Dan Aykroyd , Ernie Hudson, Annie Potts

PRIČA O LEPTIRU - SINK
2024-04-27 17:00 - 18:30
Priča je o simpatičnom leptiru Patricku s jednim krilom koji se pridružuje prijateljima Martyju, gusjenici i Jennifer, na putu kroz izazove. Patrick postaje junak nakon što se suoči sa strahom i prihvati svoju posebnost. Ovo je obiteljski animirani film koji kombinira avanturu, romansu i heroizam uz humor, ističući poruku da su naše razlike manje važne od veza koje dijelimo, te da se pravi karakter pokazuje u teškim situacijama.
ŽANR: animirani
TRAJANJE: 88 min.

BACK TO BLACK
2024-04-20 19:30 - 21:30
Film prati život i glazbu Amy Winehouse kroz njezino putovanje od adolescencije do odrasle dobi i stvaranje jednog od najprodavanijih albuma našeg vremena. Slavnu pjevačicu utjelovila je Marisa Abel, a u filmu glume i Jack O’Connell, Lesley Manville, Eddie Marsan i drugi.
Amy Winehouse naširoko se smatra jednom od najvećih umjetnica u novijoj povijesti, prodavši više od 30 milijuna ploča diljem svijeta, a danas generirajući više od 80 milijuna streamova mjesečno. Njezin hvaljeni producirani album Back To Black iz 2006. doveo ju je do svjetske slave, osvojivši (tada) rekordnih 5 nagrada Grammy, uključujući album godine i pjesmu godine za hit singl Rehab. BACK TO BLACK usredotočit će se na Amynu izvanrednu genijalnost, kreativnost i iskrenost koji su prožimali sve što je radila. Putovanje koje ju je odvelo od ludila i šarenila Camden High Streeta 90-ih do globalnog obožavanja – i opet natrag, BACK TO BLACK gleda kroz perspektivu slavnih i promatra ovo putovanje iza zrcala, da vidi što je Amy vidjela, da osjeti što je osjećala.
ŽANR: biografska drama
TRAJANJE: 122 min.
REŽIJA: Sam Taylor-JohnsonGLUME: Marisa Abela, Eddie Marsan, Jack O’Connell

PUSTOLOVINE BUBAMARE I CRNOG MAČKA - sink
2024-04-20 17:00 - 18:50
Obdarena magičnim moćima stvaranja, Ladybug (Bubamara) se mora ujediniti sa svojom suprotnošću, Crnim mačkom, kako bi spasila Pariz dok zlikovac radi kaos u cijelom gradu. Međutim, emocije se počinju preplitati sa herojstvom.
Ova uzbudljiva priča o čudesnom podrijetlu prati sramežljivu parišku tinejdžericu Marinette (Cristina Vee Valenzuela) dok počinje godinu u novoj srednjoj školi. Na putu kući, Marinette spašava mističnog starca koji joj daje čudesni dragulj, pretvarajući je u superjunakinju Ladybug (Bubamaru), obdarenu moćima stvaranja. U školi se Marinette zaljubila u Adriena (Bryce Papenbrook), zaštićenog sina modnog dizajnera milijunaša Gabriela Agrestea (Keith Silverstein). U međuvremenu, Adriena je transformirao još jedan čudesni dragulj u superjunaka Cat Noira (Crni mačak) – i Bubamara mu se počne sviđati, njegova suprotnost. Nesvjesni međusobnog pravog identiteta, dvojac se udružuje u borbi protiv superzlikovca Hawka Motha, koji je zapravo nitko drugi do Adrienov otac, koji traži kontrolu nad čudesnim draguljima kako bi vratio svoju ženu u život. Dok Hawk Moth sije kaos i razaranje po Parizu, talenti Ladybuga i Cat Noira stavljeni su na kušnju u žestokim borbama s njegovim podanicima. Ipak, pred njima su još veće kušnje. Može li Marinette, kao Bubamara, smoći hrabrosti vjerovati u sebe? Hoće li ovaj zvjezdani heroj i pomoćnik postati nešto više jedno drugome kada im skinu maske?
ŽANR: animirani
TRAJANJE:
REŽIJA: Jeremy Zag

PAMTIM SAMO SRETNE DANE
2024-04-13 19:00 - 20:15
Pamtim samo sretne dane je novi film višestruko nagrađivanog redatelja Nevia Marasovića koji je okupio brojna poznata glumačka lica poput Radka Poliča, Tene Nemet Brankov, Leona Lučeva, Gorana Bogdana, Nine Violić, Janka Popovića Volarića, Leone Paraminski i drugih. Dok sjedi u restoranu koji predstavlja čekaonicu za drugi svijet, umorni starac promatra goste restorana koji predstavljaju njega i njegovu najužu obitelj tokom bitnih trenutaka njegova života. Trenutaka koji su utjecali na njega i tu obitelj, te ga pretvorili u čovjeka kakav je bio na kraju života. Starac je prisiljen te događaje gledati objektivno, sa strane, kao svojevrsni sudac i porota tragičnog života punog žaljenja, gorčine i krivih odluka. U jednom trenutku, postaje jasno da je starac zapravo umro i promatra svoj vlastiti život.
ŽANR: drama
TRAJANJE: 72 min.
REDATELJ: Nevio Marasović
GLUMCI: Radko Polič, Ivana Starčević, Andrija Žunac, Zlatko Burić-Kićo, Stjepan Perić, Tena Nemet Brankov, Marko Petrić, Lana Meniga, Toma Medvešek, Leona Paraminski, Janko Popović Volarić, Tonka Kovačić, Jona Despot, Nina Violić, Goran Bogdan, Tara Thaller

MOJ MAČAK RU
2024-04-13 17:00 - 18:30
Djevojčica Clemence i njezin prugasti mačak Ru odlaze iz Pariza provesti školske praznike na selo. Stigavši na odredište Ru ubrzo otkriva potpunu slobodu u prekrasnoj prirodi, ali i opasnosti života daleko od grada. Tijekom jednog od njegovih lutanja, Ru upoznaje Caline, bijelog mačića koji mu ubrzo postaje prijateljem, ali i velikog risa koji obitava u šumi u potrazi za sljedećim plijenom. Uskoro Ru sve više zavoli život u divljini, a kada dođe vrijeme da se Clemence vrati kući u Pariz, Ru će morati odlučiti želi li se vratiti s njom ili ostati sa svojim novim prijateljima.
Film se prikazuje s titlovima.
Žanr: obiteljski, avanturistički, drama
Trajanje: 83 min
Režija: Guillaume Maidatchevsky

GODZILLA X KONG: NOVO CARSTVO
2024-04-06 19:00 - 21:00
Epohalni novi film produbit će povijest titana, njihovo podrijetlo i tajne Otoka lubanja! Epska bitka se nastavlja! Filmski Monsterverse studija Legendary donosi eksplozivni okršaj između Godzille i Konga u potpuno novoj avanturi koja stavlja moćnog Konga i strašnog Godzillu u borbu protiv kolosalne prijetnje skrivene unutar našeg svijeta, izazivajući njihovo vlastito postojanje – i naše. “Godzilla x Kong: Novo carstvo” dublje istražuje povijest ovih titana i njihovog podrijetla, kao i tajne Otoka lubanja i dalje, otkrivajući mitološku bitku koja je pomogla oblikovati ova izvanredna bića i zauvijek ih povezala s čovječanstvom.
Žanr: znanstvena fantastika
Trajanje: 115
Režija: Adam Wingard
Glume: Rebecca Hall, Dan Stevens, Rachel House, Brian Tyree Henry, Alex Ferns, Kaylee Hottle, Mercy Cornwall

NOINA ARKA
2024-04-06 17:00 - 18:30
Noina arka predstavlja zabavan i originalan pristup jednoj od najikonografskijih i najpoznatijih priča svih vremena, s ljupkom kombinacijom humora, šarma i simpatičnih likova. Film prati dva miša, karizmatičnog pjesnika s groznom tremom na pozornici, i talentiranog i šarmantnog gitarista. Kada počnu kiše, samo jedan mužjak i jedna ženka svake vrste smiju ući na Noinu arku. Uz pomoć lukavog škrguta i sreće koja im se nasmiješila, Vini i Tito uspijevaju neprimjetno ući na Arku i zajedno spriječiti sukob između mesoždera i biljojeda. U isto vrijeme, životinje izvode niz klasičnih pjesama inspiriranih poznatim pjesnikom Viníciusom de Moraesom. Mogu li ovi talentirani skriveni putnici glazbom razbiti napetost i pomoći ovim zatvorenim stvorenjima preživjeti zajedno 40 dana i 40 noći?
Žanr: animirani, mjuzikl, avantura
Trajanje: 84 min
Režija: Alois Di Leo, Sergio Machado, René Veilleux

ZEMLJA LOŠIH
2024-03-23 19:00 - 20:30
Film prati elitni tim za izvlačenje koji mora ići iza neprijateljskih linija kako bi spasili vrhunsku opremu i taoce. Akcija je zagarantirana svaku minutu film, a uz Russela Crowea uključuje i druga zvučna imena, poput Liama Hemswortha i Mila Ventimiglia.
Žanr: akcija
Trajanje: 113 min
Redatelj: William Eubank
Glumci: Russell Crowe, Liam Hemswortha, Mila Ventimiglia

VAU VAU ZVIJEZDA 2 - KONCERT U PARKU
2024-03-23 17:00 - 18:30
Bodi je tibetanski mastif od kojeg se očekuje da bude sljedeći seoski čuvar stadu veselih ovaca, no on nema strast prema preuzimanju te uloge. Bodi želi postati najveća Rock N’ Roll zvijezda!
Godinu dana nakon prvog nastupa: Bodi i njegov bend postali su lokalno poznati – čak imaju i odane obožavatelje! Ali kad im glazbeni mogul po imenu Lang pruži priliku za turneju s pop senzacijom, Lil’ Foxy – Bodi i njegovi prijatelji shvate da slava ima svoju cijenu i na kraju otkriju da jedino ako ostanete vjerni sebi možete osloboditi snagu Rock N’ Roll-a!
Žanr: animirani
Trajanje: 90 min

BOB MARLEY: ONE LOVE
2024-03-16 19:00 - 20:30
Bob Marley: One Love slavi život i glazbu reggae ikone koja je inspirirala mnoge generacije porukom ljubavi i jedinstva. Po prvi puta ćemo na velikim platnima gledati priču o Bobu Marleyu, koji je slovio za revolucionara svog vremena, a svojim uspjesima je proslavio reggae glazbu diljem svijeta. Rita Marley, njihov sin Ziggy i kći Cedella sudjelovali su u nastanku filma, a obitelj slavnog glazbenika je posebno zadovoljna činjenicom što je film sniman na stvarnim lokacijama na kojima je Bob boravio i pjevao.
Žanr: biografski, drama
Trajanje: 104 min.
Glumci: Kingsley Ben-Adir, James Norton, Lashana Lynch, Michael Gandolfini, Anthony Welsh, Umi Myers
Redatelj: Reinaldo Marcus Green

BRZI I NEUSTRAŠIVI - sinkronizirano
2024-03-16 17:00 - 18:30
Zabavna obiteljska avantura koju ne smijete propustiti ovog proljeća. Spori loris po imenu Zhi sudjeluje u bezobzirnoj automobilskoj utrci duž povijesnog Puta Svile u Kini kako bi spasio posljednje selo lora (uključujući i dom svoje bake) od rušenja i razvoja koje planira psihotična žaba po imenu Archibald Vainglorious.
Žanr: animirani
Trajanje: 93 min.
Redatelj: Ross Venokur

OKUS LJUBAVI
2024-03-09 19:00 - 21:15
Godina je 1885., a Eugenie je kuharica bez premca koja posljednjih dvadeset godina radi za slavnog gurmana Dodina. Kako vrijeme prolazi, njihova strast prema gastronomiji te obostrano divljenje koje osjećaju jedno prema drugom pretvorilo se u romantičnu vezu. Zbog njihove sjajne kemije, svako sljedeće jelo koje Eugenie priprema ukusnije je i originalnije od prethodnog što izaziva zbunjenost čak i kod svjetski najpoznatijih kuhara. No, Eugenie iznimno cijeni svoju slobodu i nikada se zapravo nije željela udati za Dodina. I upravo će zbog toga Dodin odlučiti napraviti nešto što nikada prije nije: on će početi kuhati za nju.
Dobitnik nagrade za najbolju režiju na festivalu u Cannesu!
Francuski kandidat za nagradu Oscar 2024.!
Žanr: romantična drama
Trajanje: 135 min.
Redatelj: Anh Hung Tran
Glume: Juliette Binoche, Benoît Magimel, Emmanuel Salinger

KUNG FU PANDA 4 - sinkronizirano
2024-03-09 17:00 - 18:30
Ikona komedije Jack Black vraća se svojoj ulozi Poa, najnevjerojatnijeg majstora kung fua na svijetu, s urnebesnim novim poglavljem omiljene akcijsko-komedijske franšize DreamWorks Animationa: Kung Fu Panda 4.
Nakon tri smrtonosne pustolovine u kojima je pobijedio zlikovce svjetske klase svojom nenadmašnom hrabrošću i ludim borilačkim vještinama, Poa, zmajevog ratnika, sudbina je pozvala da se napokon…..odmori. Točnije, odabran je da postane duhovni vođa Doline mira.
To predstavlja nekoliko očitih problema. Prvo, Po zna isto toliko o duhovnom vodstvu koliko i o paleo dijeti, a drugo, mora brzo pronaći i istrenirati novog Zmajskog ratnika prije nego što može preuzeti svoju novu uzvišenu poziciju. Još gore, nedavno je viđena opaka, moćna čarobnica, Kameleon, sićušni gušter koji se može pretvoriti u bilo koje stvorenje, veliko ili malo. A Chameleon ima svoje pohlepne male oči uperene u Poov štap mudrosti, koji bi joj dao moć ponovnog prizivanja svih velikih zlikovaca koje je Po pobijedio u kraljevstvu duhova.
Dakle, Po će trebati pomoć. Pronalazi je u obliku lukavog, brzopletog lopova Zhena, lisice corsac koja se stvarno zavlači pod Poovo krzno, ali čije će se vještine pokazati neprocjenjivim. U svojoj potrazi da zaštite Dolinu mira od Kameleonovih reptilskih kandži, ovaj komični duo morat će surađivati. U procesu, Po će otkriti da se heroji mogu naći na najneočekivanijim mjestima.
Film je sinkroniziran.
Žanr: Animirana komedija, avantura
Trajanje: 94 min
Redatelj: Mike Mitchell
Uloge: Jack Black, Awkwafina, Viola Davis, Dustin Hoffman, James Hong, Bryan Cranston, Ian McShane i Ke Huy Quan

DINA: DRUGI DIO
2024-03-02 19:00 - 21:30
Adaptacija znanstveno-fantastičnog klasika Franka Herberta i nastavak znanstveno-fantastičnog spektakla okuplja spektakularnu A listu glumaca: Florence Pugh, Rebecca Ferguson, Timothée Chalamet, Zendaya, Austin Butler.
Radnja nastavlja putovanje Paula Atreidesa, sada ujedinjenog s Chani i Fremenima, dok je na ratnom putu osvete protiv onih koji su uništili njegovu obitelj. Suočen s izborom između ljubavi svog života i sudbine poznatog svemira, nastoji spriječiti užasnu budućnost koju samo on može predvidjeti.
Žanr: akcija, drama, avantura
Trajanje: 166 min.
Glumci: Florence Pugh, Rebecca Ferguson, Timothée Chalamet, Zendaya, Austin Butler
Redatelj: Denis Villeneuve
